Gautengi provints

Gautengi provints on 1. järgu haldusüksus (provints) Lõuna-Aafrika Vabariigis.

Gautengi provints on Lõuna-Aafrika Vabariigi provintsidest kõige väiksema pindalaga, kuid kõige suurema rahvaarvu ja asustustihedusega.South Africa's nine provinces Media Club South Africa Seal asub Lõuna-Aafrika Vabariigi suurima elanike arvuga linn Johannesburg ning üks kolmest riigi pealinnast (Pretoria).

2016. aastal andis Gautengi provints 34,64% Lõuna-Aafrika Vabariigi sisemajanduse kogutoodangust.Does Gauteng make up a third of South Africa’s GDP? And is it Africa’s seventh biggest economy? Africa Check, 19. november 2018

Provintsis asub hulgaliselt suuri kaevandusi. Kaevandatakse näiteks kulda ja teemante. Mponengi kullakaevandus on maailma sügavaim.

Seal tegutseb Johannesburgi börs, mis on Aafrika suurim.

Provintsi teenindab O. R. Tambo rahvusvaheline lennujaam, mis on Aafrika suurim.

2011. aasta rahvaloenduse andmetel oli Gautengi provintsi elanikkonnast mustanahalisi aafriklasi 77,4%, valgeid 15,6%, värvilisi 3,5%, India või Aasia päritolu inimesi 2,9% ja teisi 0,7%. Suulu keelt pidas emakeeleks 19,8% rahvastikust, inglise keelt 13,3%, afrikaani keelt 12,4%, sotho keelt 11,6%, pedi keelt 10,6%, tsvana keelt 9,1%, koosa keelt 6,6%, tsonga keelt 6,6%, ndebele keelt 3,2% ja venda keelt 2,3%.Census in brief : Census 2011. - Pretoria: Statistics South Africa. 2012, lk. 21-25

 Viited 

Kategooria:Lõuna-Aafrika Vabariigi provintsid